pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดการประชุมหารือการปฏิรูปด้านทรัพยากรธรรมชาติและสิ่งแวดล้อมที่สังคมไทยควรรู้
วันพฤหัสบดีที่ 19 เมษายน 2561
ทส. จัดการประชุมหารือการปฏิรูปด้านทรัพยากรธรรมชาติและสิ่งแวดล้อมที่สังคมไทยควรรู้
ทส. จัดการประชุมหารือการปฏิรูปด้านทรัพยากรธรรมชาติและสิ่งแวดล้อมที่สังคมไทยควรรู้
วันนี้ (19 เม.ย. 61) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือการปฏิรูปด้านทรัพยากรธรรมชาติและสิ่งแวดล้อม โดยมีประเด็นเรื่องเพื่อพิจารณา ดังนี้
1.ประเด็นปฏิรูปที่สําคัญที่สังคมไทยควรรับรู้ ได้แก่ การส่งเสริมเศรษฐกิจไทยจากป่าไม้ปลูกในที่ดินกรรมสิทธิ์ การจัดที่ดินทํากินให้ชุมชน การสร้างการรับรู้ “Thailand Conservation Caucus” และการจัดองค์ประกอบการทํางานของประเทศไทยที่มีความเหมาะสม รวมถึงเรื่องสําคัญอื่นๆ เช่น ศาลสิ่งแวดล้อม การบริหารจัดการทรัพยากรทางทะเลและชายฝั่ง เป็นต้น
2. แนวทางสร้างการรับรู้ ได้แก่ การกําหนดหัวข้อการปฏิรูปด้านทรัพยากรธรรมชาติและสิ่งแวดล้อม และการจัดเนื้อหาประกอบ การสร้างการรับรู้และขอบเขตการรณรงค์ รูปแบบการ Kick off การปฏิรูป การกําหนดตารางเวลาในการปฏิบัติ การแต่งตั้ง “คณะทํางานติดตามและสร้างการรับรู้การปฏิรูปด้านทรัพยากรธรรมชาติและสิ่งแวดล้อม”
รัฐบาลไทย-ข่าวทำเนียบรัฐบาล-“บิ๊กอู๋”มอบเงินสิทธิประกันสังคมกว่า 1.3 ล้านบาท แก่ญาติแรงงานเสียชีวิตเหตุหอระฆังทรุด
วันพุธที่ 3 ตุลาคม 2561
“บิ๊กอู๋”มอบเงินสิทธิประกันสังคมกว่า 1.3 ล้านบาท แก่ญาติแรงงานเสียชีวิตเหตุหอระฆังทรุด
รมว.แรงงาน มอบเงินสิทธิประกันสังคมกว่า 1.3 ล้านบาท แก่ญาติแรงงานที่เสียชีวิตจากเหตุ
หอระฆังทรุด ย่านอรุณอมรินทร์ พร้อมกําชับนายจ้างปฏิบัติตามกฎหมาย
เมื่อวันที่ 3 ตุลาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน
เป็นประธานมอบเงินให้แก่ทายาทของนายสุริยันต์ สายทอง อายุ 46 ปี ณ ห้องประชุม ศ.นิคม จันทรวิทุรชั้น 5 อาคารกระทรวงแรงงาน ซึ่งนายสุริยันต์ฯ เป็นลูกจ้างที่เสียชีวิตในที่เกิดเหตุจากเหตุเจดีย์เก่าแก่ภายในวัดพระยาทํา ซอยอรุณอมรินทร์ 15 เขตบางกอกน้อย กรุงเทพฯ เศษวัสดุถล่มทับคนงานขณะกําลังซ่อมแซมเมื่อวันที่ 25 ก.ย.ที่ผ่านมา โดยทายาทผู้มีสิทธิจะได้รับสิทธิประโยชน์จากกองทุนเงินทดแทนเป็นค่าทําศพจํานวน33,000 บาท เงินสงเคราะห์กรณีเสียชีวิต 1,152,000 บาท และเงินบําเหน็จชราภาพอีกจํานวน 211,299.89 บาท รวมเป็นเงินทั้งสิ้น 1,396,299.89 บาท
พล.ต.อ.อดุลย์ฯ ยังกล่าวถึงความคืบหน้าจากการตรวจสอบข้อเท็จจริงเมื่อวันที่ 2 ต.ค. 61 เจ้าหน้าที่ของสํานักงานสวัสดิการและคุ้มครองแรงงาน กรุงเทพมหานครพื้นที่ 6 (สรพ.6) ได้ร่วมกับศูนย์ความปลอดภัยแรงงานเขต 11 ดําเนินการสอบข้อเท็จจริงกับนายจ้างแล้ว ซึ่งได้ข้อสรุปว่า นายจ้างบริษัท ฟีเนสส์ ซอยส์เทสติ้ง จํากัด ได้ให้ลูกจ้างทํางานในสภาพการทํางานที่อาจทําให้ลูกจ้างได้รับอันตรายต่อชีวิตร่างกาย โดยไม่ได้จัดให้มีคู่มือและขั้นตอนการทํางานให้ลูกจ้างทราบก่อนการทํางาน กรณีลูกจ้างเสียชีวิตจํานวน 1 คน นายจ้างได้จัดการงานปลงศพให้ และให้เงินเยียวยาครอบครัว ๒๐๐,๐๐๐ บาท พร้อมทั้งรับลูกชายผู้เสียชีวิต ทั้ง 2 คน เข้าทํางาน กรณีลูกจ้างที่ได้รับบาดเจ็บ 10 คน ขณะนี้ยังรับการรักษาตัวอยู่ที่โรงพยาบาลศิริราช 4 คน เนื่องจากบาดเจ็บสาหัส นายจ้างได้รับผิดชอบค่ารักษาพยาบาลลูกจ้างทุกคน ขณะนี้ได้จ่ายค่ารักษาพยาบาลแล้ว 200,000 บาท และจ่ายเงินเยียวยาลูกจ้างทุกคนๆ ละ 3,000 - 30,000 บาท เป็นเงินประมาณ 165,000 บาท บริษัท ปรียะกิจ จํากัด ผู้รับเหมาชั้นต้น ได้จ่ายเงินช่วยเหลือผู้เสียชีวิต 100,000 บาท และมอบเงินเยียวยาลูกจ้างทุกคนๆ ละ 3,000 - 30,000 บาท รวม 265,000 บาท
ทั้งนี้ สรพ.6 พิจารณาแล้วเห็นว่า นายจ้างและผู้รับเหมาชั้นต้นซึ่งถือเป็นนายจ้างตามมาตรา 4 แห่ง พรบ.ความปลอดภัยฯ กระทําความผิดตามมาตรา 14 เนื่องจากนายจ้างให้ลูกจ้างทํางานในสภาพการทํางานหรือสภาพแวดล้อมในการทํางานที่อาจทําให้ลูกจ้างได้รับอันตรายต่อชีวิต ร่างกาย จิตใจ หรือสุขภาพอนามัยแต่นายจ้างไม่ได้แจ้งให้ลูกจ้างทราบถึงอันตรายที่อาจจะเกิดขึ้นจากการทํางานและไม่ได้แจกคู่มือปฏิบัติงานให้ลูกจ้างทุกคนทราบก่อนที่ลูกจ้างจะเข้าทํางานการทํางานอันเป็นสาเหตุโดยตรงในการเกิดอุบัติเหตุในครั้งนี้ จนเป็นเหตุให้ลูกจ้างบาดเจ็บและเสียชีวิตมีโทษตามมาตรา 57 แห่ง พรบ.ความปลอดภัย อาชีวอนามัย และสภาพแวดล้อมในการทํางาน พ.ศ. 2554 ต้องระวางโทษปรับไม่เกิน 50,000 บาท และจะมอบหมายนิติการดําเนินคดีกับนายจ้างต่อไป ส่วนความผิดอื่นจะได้มอบหมายพนักงานตรวจความปลอดภัยดําเนินการออกคําสั่งให้นายจ้างปฏิบัติต่อไป
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
สํานักงานประกันสังคมและกรมสวัสดิการและคุ้มครองแรงงาน - ข้อมูล/
3 ตุลาคม 2561
รัฐบาลไทย-ข่าวทำเนียบรัฐบาล-OIC ยกย่องไทยเป็นแบบอย่างที่ดี
วันจันทร์ที่ 2 เมษายน 2561
OIC ยกย่องไทยเป็นแบบอย่างที่ดี
คณะผู้แทนจากประเทศสมาชิกองค์การความร่วมมืออิสลาม หรือ OIC กล่าวแสดงความชื่นชมรัฐบาลไทยที่ส่งเสริมให้ชาวไทยมุสลิมได้รับโอกาสทางการศึกษาและการปฏิบัติศาสนกิจ สามารถดํารงชีวิตอยู่ใน
OIC ยกย่องไทยเป็นแบบอย่างที่ดี
ต่อจากนี้ไป ขอเชิญรับฟังไทยคู่ฟ้า ครับ
คณะผู้แทนจากประเทศสมาชิกองค์การความร่วมมืออิสลาม หรือ OIC กล่าวแสดงความชื่นชมรัฐบาลไทยที่ส่งเสริมให้ชาวไทยมุสลิมได้รับโอกาสทางการศึกษาและการปฏิบัติศาสนกิจ สามารถดํารงชีวิตอยู่ในสังคมได้อย่างเป็นสุข รวมทั้งได้รับประโยชน์จากการพัฒนาของรัฐบาลอย่างเท่าเทียม เป็นตัวอย่างแก่ประเทศต่าง ๆ ในภูมิภาคได้เป็นอย่างดี โดยเฉพาะโครงการพาคนกลับบ้านที่เปิดโอกาสให้ผู้ที่มีความเห็นต่างจากรัฐหรือเคยต่อสู้กับรัฐได้กลับมาร่วมแก้ไขปัญหากับรัฐบาล นอกจากนี้ ยังสนับสนุนการพัฒนาจังหวัดชายแดนภาคใต้อย่างยั่งยืน ด้วยการลดความเหลื่อมล้ํา ส่งเสริมการลงทุนและการท่องเที่ยว สร้างโอกาสทางการศึกษา เพื่อยกระดับคุณภาพชีวิตของประชาชนในพื้นที่
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยจับมือกรมทางหลวงจัดโปรโมชั่นเติมเงินเข้า Tag M-PASS 500 บาทขึ้นไปรับเงินคืน 50 บาท เริ่ม 1 ก.ค.นี้
วันอังคารที่ 30 มิถุนายน 2563
กรุงไทยจับมือกรมทางหลวงจัดโปรโมชั่นเติมเงินเข้า Tag M-PASS 500 บาทขึ้นไปรับเงินคืน 50 บาท เริ่ม 1 ก.ค.นี้
ธนาคารกรุงไทยร่วมกับกรมทางหลวง จัดโปรโมชั่นกระตุ้นการใช้ M-PASS อย่างต่อเนื่อง เชิญชวนเติมเงินผ่านช่องทางออนไลน์ เพื่อความสะดวกในการวางแผนก่อนออกเดินทางและสอดคล้องกับการใช้ชีวิตในยุคดิจิทัล โดยมอบสิทธิพิเศษสําหรับลูกค้า M-PASS รับเครดิตเงินคืน 50 บาท
ธนาคารกรุงไทยร่วมกับกรมทางหลวง จัดโปรโมชั่นกระตุ้นการใช้ M-PASS อย่างต่อเนื่อง เชิญชวนเติมเงินผ่านช่องทางออนไลน์ เพื่อความสะดวกในการวางแผนก่อนออกเดินทางและสอดคล้องกับการใช้ชีวิตในยุคดิจิทัล โดยมอบสิทธิพิเศษสําหรับลูกค้า M-PASS รับเครดิตเงินคืน 50 บาท เมื่อเติมเงินเข้า Tag M-PASS ตั้งแต่ 500 บาทขึ้นไป ผ่านช่องทางออนไลน์ที่กําหนด ได้แก่ QR Cross Bank ผ่าน Mobile Banking ทุกธนาคาร Mobile Banking และ Internet Banking ธนาคารกรุงไทย โดยไม่เสียค่าธรรมเนียม ตั้งแต่วันที่ 1 กรกฎาคม 2563 ถึง วันที่ 30 กันยายน 2563 จํากัดจํานวน 2,000 สิทธิ์ ตลอดระยะเวลาส่งเสริมการขาย
การร่วมมือกันอย่างต่อเนื่องระหว่างธนาคารกรุงไทยและกรมทางหลวง นับเป็นหนึ่งใน 5 Ecosystems ของธนาคาร มุ่งเน้นการให้บริการลูกค้าผ่านระบบดิจิทัลสอดคล้องกับไลฟ์สไตล์ และยกระดับบริการของกรมทางหลวง อํานวยความสะดวกให้ประชาชนเดินทางได้คล่องตัวมากขึ้นจากการเปิดเมืองให้ท่องเที่ยว โดยส่งเสริมการใช้ M-PASS ชําระค่าผ่านทางแทนเงินสด เพื่อช่วยลดความหนาแน่นของการจราจรที่หน้าด่าน และยังเป็นวิธีในการหลีกเลี่ยงการสัมผัสเชื้อโรคบนเหรียญและธนบัตรอีกด้วย ประชาชนสามารถสอบถามข้อมูลเพิ่มเติมเที่ Call Center 1586 กด 9 หรือเว็บไซด์ www.thaim-pass.com
รัฐบาลไทย-ข่าวทำเนียบรัฐบาล-กรมธนารักษ์เตรียมผลิตเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพิ่ม
วันอังคารที่ 29 สิงหาคม 2560
กรมธนารักษ์เตรียมผลิตเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพิ่ม
กรมธนารักษ์เตรียมผลิตเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพิ่ม เปิดโอกาสให้ประชาชนไทยได้มีเหรียญที่ระลึกอย่างทั่วถึง
วันนี้ (28 สิงหาคม 2560) ณ กรมธนารักษ์ นายพชร อนันตศิลป์ อธิบดีกรมธนารักษ์ เปิดเผยว่า ด้วยมีพระมหากรุณาธิคุณ โปรดเกล้าฯ ให้กรมธนารักษ์เตรียมดําเนินการพิจารณาจัดทําเหรียญที่ระลึกในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพิ่ม เพื่อให้ประชาชนชาวไทยได้มีเหรียญที่ระลึกฯ อย่างทั่วถึง และเท่าเทียม โดยการเตรียมผลิตเพิ่มในครั้งนี้ กรมธนารักษ์ได้ประเมินความต้องการของประชาชนในการจองเหรียญซึ่งยังมีความต้องการเหรียญที่ระลึกดังกล่าวอยู่มาก และได้ประเมินกําลังการผลิตเหรียญของกรมธนารักษ์ ตลอดจนการจัดส่งเหรียญที่ระลึกที่ผลิตเพิ่มให้แก่ประชาชนที่จะจองทั่วประเทศอีกด้วย
อธิบดีกรมธนารักษ์ กล่าวต่อว่า การพิจารณาผลิตเพิ่มครั้งนี้ จะดําเนินการผลิตเหรียญที่ระลึกทองคํา ราคาเหรียญละ 50,000 บาท จํานวนผลิตเพิ่มไม่เกิน 50,000 เหรียญ เหรียญที่ระลึกเงิน ราคาเหรียญละ 2,000 บาท จํานวนผลิตเพิ่มไม่เกิน 400,000 เหรียญ เหรียญที่ระลึกทองแดงรมดําพ่นทราย ราคาเหรียญละ 3,000 บาท จํานวนผลิตเพิ่มไม่เกิน 40,000 เหรียญ ประชาชนสามารถจองได้ที่หน่วยงานของกรมธนารักษ์ทั่วประเทศและธนาคาร 19 แห่งทุกสาขาทั่วประเทศ ทั้ง 4 ประเภทโดยกําหนดเปิดรับจองตั้งแต่วันที่ 18 กันยายน 2560 เป็นต้นไป ทั้งนี้ ต้องใช้หลักฐานที่แสดงความเป็นบุคคลสัญชาติไทยที่ทางราชการออกให้ และมีเลขประจําตัวประชาชน(ยกเว้นทะเบียนบ้าน) ในการจอง
นายพชร กล่าวเพิ่มเติมว่า การเปิดรับจองเหรียญที่ระลึก ผู้สั่งจอง 1 คน สามารถสั่งจองได้ 1สิทธิ์เท่านั้น โดยสามารถจองเหรียญที่ระลึกทองคํา จํานวน 1 เหรียญ เหรียญที่ระลึกเงินจํานวน 1 เหรียญเหรียญที่ระลึกทองแดงรมดําพ่นทราย จํานวน 1 เหรียญและเหรียญที่ระลึกคิวโปรนิกเกิล จํานวน 3 เหรียญสําหรับผู้ที่ใช้สิทธิ์จองครั้งแรกแล้วจะได้สิทธิ์จองเฉพาะเหรียญที่ยังไม่ได้ใช้สิทธิ์
สอบถามรายละเอียดเพิ่มเติมได้ที่สํานักการคลัง กรมธนารักษ์ ซอยอารีย์สัมพันธ์ ถนนพระรามที่ 6 กรุงเทพฯโทร.0 2278 5446พิพิธภัณฑ์เหรียญ ถนนจักรพงษ์ กรุงเทพฯโทร.0 2282 0818หน่วยรับและจ่ายแลกเหรียญกษาปณ์ สํานักบริหารเงินตรา ถนนพหลโยธินจังหวัดปทุมธานี โทร. 0 2565 7900ส่วนประชาสัมพันธ์ สํานักงานเลขานุการกรม กรมธนารักษ์ ซอยอารีย์สัมพันธ์ ถนนพระรามที่ 6 กรุงเทพฯโทร. 0 2278 5641
รัฐบาลไทย-ข่าวทำเนียบรัฐบาล-"วราวุธ" และ "ประธานสภาผู้แทนราษฎรสาธารณรัฐเซ็ก" ประสานความร่วมมือด้านทรัพยากรธรรมชาติและสิ่งแวดล้อม
วันพุธที่ 19 กุมภาพันธ์ 2563
"วราวุธ" และ "ประธานสภาผู้แทนราษฎรสาธารณรัฐเซ็ก" ประสานความร่วมมือด้านทรัพยากรธรรมชาติและสิ่งแวดล้อม
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายริชาร์ด บราเบช (Mr.Richard Brabec) รัฐมนตรีว่าการกระทรวงสิ่งแวดล้อมสาธารณรัฐเซ็ก และ นายราเดก วอนดราเช็ก ประธานสภาผู้แทนราษฎรสาธารณรัฐเซ็ก พร้อมคณะ
"วราวุธ" และ "ประธานสภาผู้แทนราษฎรสาธารณรัฐเซ็ก" ประสานความร่วมมือด้านทรัพยากรธรรมชาติและสิ่งแวดล้อม
วันนี้ (19 กุมภาพันธ์ 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายริชาร์ด บราเบช (Mr.Richard Brabec)รัฐมนตรีว่าการกระทรวงสิ่งแวดล้อมสาธารณรัฐเซ็ก และ นายราเดก วอนดราเช็ก ประธานสภาผู้แทนราษฎรสาธารณรัฐเซ็ก พร้อมคณะ เนื่องในโอกาสเดินทางเยือนไทยเพื่อกระชับความสัมพันธ์ ณ ห้องรับรอง อาคารรัฐสภา (เกียกกาย)โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวนั้นย้ําปณิธานที่ตั้งไว้ว่า จะทําให้ปีพ.ศ.2563 เป็นปีแห่งการลดมลพิษของประเทศไทย ไม่ว่าจะเป็นเรื่องอากาศน้ําเสีย และขยะ ซึ่งการดําเนินการดังกล่าวต้องการพันธมิตรและการมีส่วนร่วมของทุกคน รวมถึงการสร้างความร่วมมือกับนานาประเทศ ในการสร้างความสมดุลระหว่างการอนุรักษ์ทรัพยากรธรรมชาติและสิ่งแวดล้อม และการนํามาใช้ประโยชน์ โดยปัจจัยแห่งความสําเร็จและความยั่งยืน คือ การที่ประชาชนทุกคนร่วมคิด ร่วมทําทั้งนี้ กระทรวงทรัพยากรธรรมชาติและสิ่งแวดล้อม ยินดีที่จะมีความร่วมมือด้านทรัพยากรธรรมชาติและสิ่งแวดล้อมกับสาธารณรัฐเช็ก ในประเด็นที่มีความสนใจร่วมกันต่อไป
ด้าน นายริชาร์ด บราเบช (Mr. Richard Brabec) รัฐมนตรีว่าการกระทรวงสิ่งแวดล้อมสาธารณรัฐเซ็กได้แจ้งความสนใจที่จะมีความร่วมมือในการถ่ายทอดเทคโนโลยีที่ทันสมัยของสาธารณรัฐเซ็ก ในสาขาการบริหารจัดการของเสีย โดยเฉพาะอย่างยิ่งเครื่องจัดการขยะและเทคโนโลยีการแปรรูปขยะเป็นพลังงานไฟฟ้ารวมถึงเทคโนโลยีการคัดแยกขยะอันตรายและของเสียอันตรายทั้งนี้ ประเทศไทย และ สาธารณรัฐเช็ก เห็นพ้องกันว่า การสร้างการรับรู้และการมีส่วนร่วมของประชาชนเป็นปัจจัยสําคัญที่สุด และโอกาสนี้ สาธารณรัฐเช็ก ได้เชิญรัฐมนตรีว่าการกระทรวงทรัพยากรธรรมชาติและสิ่งแวดล้อมของไทย ไปเยี่ยมเยือนสาธารณรัฐเซ็กในโอกาสที่เหมาะสมต่อไป
รัฐบาลไทย-ข่าวทำเนียบรัฐบาล-รพ.ศรีสังวรสุโขทัย ประดิษฐ์ ฝาครอบตา (Eye Shield) ป้องกันลม ฝุ่นละออง หลังผ่าตัด จากขวดน้ำเกลือ
วันจันทร์ที่ 22 ตุลาคม 2561
รพ.ศรีสังวรสุโขทัย ประดิษฐ์ ฝาครอบตา (Eye Shield) ป้องกันลม ฝุ่นละออง หลังผ่าตัด จากขวดน้ําเกลือ
โรงพยาบาลศรีสังวรสุโขทัย ประดิษฐ์ ฝาครอบตา (Eye Shield) ป้องกันลม ฝุ่นละออง หลังผ่าตัด จากขวดน้ําเกลือที่ใช้แล้ว ลดต้นทุน ลดโลกร้อน
นางสาวพิมพ์สุภา มั่นคง พยาบาลวิชาชีพชํานาญการ กลุ่มงานหอผู้ป่วยศัลยกรรมหญิง โรงพยาบาลศรีสังวรสุโขทัย ให้สัมภาษณ์ว่า กลุ่มงานหอผู้ป่วยศัลยกรรมหญิงมีแนวคิดที่จะประดิษฐ์ฝาครอบตา (Eye Shield) จากวัสดุที่เหลือใช้ เพื่อเป็นทางเลือกสําหรับทดแทนของเดิมที่ต้องสั่งซื้อ ประกอบกับทางโรงพยาบาลได้ทําการรณรงค์ในเรื่องการจัดการสิ่งแวดล้อม และส่งเสริมให้เกิดนวัตกรรมจากวัสดุที่เหลือใช้นํามาทําให้เกิดประโยชน์ ซึ่งเป็นไปตามนโยบายกระทรวงสาธารณสุข ในเรื่อง Green & Clean Hospital จากสถิติตั้งแต่เดือนกันยายน 2559-ตุลาคม 2560 มีผู้เข้ารับบริการที่มาผ่าตัดเปลี่ยนเลนส์ตา ทั้งหมด 450 ราย ต้องใช้ฝาครอบตา (Eye Shield) ในผู้ป่วยทุกราย เพื่อป้องกันการกระทบกระเทือนหลังผ่าตัด นอกจากนี้ ยังช่วยป้องกันลม ฝุ่นละอองที่ก่อให้เกิดการระคายเคือง ซึ่งฝาครอบตา (Eye Shield) เป็นอุปกรณ์เฉพาะที่ต้องสั่งโดยแพทย์เท่านั้น ไม่สามารถหาซื้อได้ตามท้องตลาด ในบางครั้งไม่เพียงพอต่อการใช้งาน
กลุ่มงานหอผู้ป่วยศัลยกรรมหญิงจึงได้ร่วมมือกับแผนกผู้ป่วยนอก (OPD ตา) ช่วยกันคิดประดิษฐ์ ฝาครอบตา (Eye Shield) โดยเลือกใช้วัสดุจากขวดน้ําเกลือชนิดขาวขุ่นที่ใช้แล้ว เนื่องจากเป็นวัสดุที่ไม่ก่อให้เกิดการระคายเคืองต่อผิวที่อ่อนบาง โดยนําขวดน้ําเกลือมาตัดตามต้นแบบ ทําการเจาะรู นําไปล้างทําความสะอาด ตากแดดให้แห้ง และนําไปผ่านกระบวนการฆ่าเชื้อด้วยวิธีการอบแก๊ส ซึ่งสิ่งประดิษฐ์นี้ได้ผ่านความเห็นชอบจากจักษุแพทย์แล้วว่าสามารถนําไปใช้กับผู้ป่วยได้ จึงนําไปทดสอบในหอผู้ป่วยศัลยกรรมหญิง และแผนกผู้ป่วยนอก (OPD ตา) ตั้งแต่เดือนตุลาคม–ธันวาคม 2560 จํานวน 50 ราย ผลการทดสอบพบว่าผู้ป่วยไม่ได้รับอันตรายจากการใช้งาน ไม่มีรอยถลอกหรือบาดแผลบริเวณผิวหน้าที่สัมผัสกับ Eye shield และผู้ป่วยพึงพอใจ นอกจากนี้ ยังช่วยอนุรักษ์สิ่งแวดล้อม ลดปริมาณขยะจากการนําวัสดุเหลือใช้มาทําให้เกิดประโยชน์ ลดภาวะโลกร้อน ลดค่าใช้จ่ายต้นทุนให้กับโรงพยาบาล
ทั้งนี้ ได้สอบถามแผนกจัดซื้อวัสดุทางการแพทย์ของโรงพยาบาล พบว่า ในระยะเวลา 6 เดือน ตั้งแต่ ตุลาคม 2560 –มีนาคม 2561 ไม่มีการสั่งซื้อฝาครอบตา (Eye Shield) และได้นําสิ่งประดิษฐ์ฝาครอบตา (Eye Shield) ไปใช้ตามตึกต่างๆ และผู้ป่วยทุกกลุ่มที่เกี่ยวกับโรคทางตาของโรงพยาบาล
***************************************** 22 ตุลาคม 2561
รัฐบาลไทย-ข่าวทำเนียบรัฐบาล-“SAT-Sisaket Basketball World Invitation”
วันอังคารที่ 17 กันยายน 2562
“SAT-Sisaket Basketball World Invitation”
กระทรวงการท่องเที่ยวและกีฬา มุ่งมั่นที่จะยกระดับมาตรฐานการกีฬาไทย โดยเฉพาะด้านการส่งเสริมอุตสาหกรรมการท่องเที่ยวเชิงกีฬา หรือ Sports Tourism จึงได้ดําเนินการจัดมหกรรมกีฬาระดับนานาชาติมาตรฐานสากล รายการ SAT World Invitation 2019 ขึ้น
วันที่ 14 กันยายน 2562 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา(รมว.กก.) เป็นประธานพิธีเปิดการแข่งขันบาสเกตบอล “SAT-Sisaket Basketball World Invitation” พร้อมด้วย ดร.ก้องศักด ยอดมณี ผู้ว่าการการกีฬาแห่งประเทศไทย และนายวีระศักดิ์ วิจิตร์แสงศรี ผู้ว่าราชการจังหวัดศรีสะเกษ
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า กระทรวงการท่องเที่ยวและกีฬา มุ่งมั่นที่จะยกระดับมาตรฐานการกีฬาไทย โดยเฉพาะด้านการส่งเสริมอุตสาหกรรมการท่องเที่ยวเชิงกีฬา หรือ Sports Tourism จึงได้มอบหมายให้ การกีฬาแห่งประเทศไทยดําเนินการจัดมหกรรมกีฬาระดับนานาชาติมาตรฐานสากล รายการ SAT World Invitation 2019 ที่จะชิงชัย 3 กีฬายอดนิยม ประกอบด้วย การแข่งขันจักรยาน BMX, การแข่งขันบาสเกตบอล และการแข่งขันวอลเลย์บอล ซึ่งจะช่วยสร้างมูลค่าทางเศรษฐกิจให้ประเทศไทยกว่า 300 ล้านบาท รวมถึงช่วยโปรโมตภาพลักษณ์ และตอกย้ําความเชื่อมั่นด้านมาตรฐานการจัดมหกรรมกีฬาและการท่องเที่ยวให้กับประเทศไทย สู่สายตานานาชาติ
ดร.ก้องศักด ยอดมณี ผู้ว่าการการกีฬาแห่งประเทศไทย กล่าวว่า SAT-Sisaket Basketball World Invitation ในครั้งนี้ มีนักกีฬาจากทีมบาสเกตบอล ชั้นนําจากต่างประเทศ 6 ประเทศ เข้าร่วมการแข่งขัน คือ สหรัฐอเมริกา กรีซ ออสเตรเลีย อิหร่าน คาซัคสถาน และฮ่องกง และอีก 2 ทีมสโมสรชั้นนํา จากประเทศไทย คือ ทีมโมโนแวมป์ไพร์ และทีมไฮเทคแบงค็อกซิตี้ รวมทั้งสิ้น 8 ทีม
นอกจากนี้ยังได้จัดกิจกรรม Sports Entertainment Expo ทั้งโซนเกมและบูธสินค้ากว่า 120 ร้าน จัดเต็มตลอด 5 วัน ผู้สนใจสามารถเดินทางเข้าชมการแข่งขันได้ฟรี ตั้งแต่วันที่ 14-18 ก.ย.นี้ ณ อาคารพลศึกษาวีสมหมาย จ.ศรีสะเกษ หรือรับชมสดทุกแมตช์ผ่านเฟซบุ๊กเพจ TBL Thai Basketball League (รอบชิงชนะเลิศ วันที่ 18 ก.ย. ถ่ายทอดสดทางช่อง PPTV เวลา 15.00-17.00 น.) รายละเอียดเพิ่มเติมได้ที่ เฟซบุ๊กเพจ SAT Thailand World Invitation
ในวันเดียวกันรัฐมนตรีว่าการกระทรวงการท่องเที่ยวและกีฬา(รมว.กก.) พร้อมด้วยคณะผู้บริหารและคณะทํางานฝ่ายการเมืองของกระทรวงการท่องเที่ยวและกีฬาได้เดินทางไปพบปะให้กําลังใจและมอบสิ่งของยังชีพให้กับผู้ประสบอุทกภัย ณ เทศบาลเมืองวารินชําราบ จังหวัดอุบลราชธานีหลังจากเดินทางมาปฏิบัติราชการที่ จ.ศรีสะเกษ ซึ่งเป็นพื้นที่ใกล้เคียง
รมว.กก. กล่าวว่า “ผมมาปฏิบัติราชการด้านการกีฬาที่ศรีสะเกษเลยถือโอกาสมาให้กําลังใจพี่น้องผู้ประสบอุทกภัยได้เห็นความทุกข์ร้อน ความไม่สะดวกสบายต่างๆที่พี่น้องกําลังประสบอยู่ด้วยความเป็นห่วงมากๆครับ และขอให้ผ่านพ้นวิกฤตินี้ให้เร็วที่สุดครับ ในการนี้ผมต้องขอชื่นชมทุกหน่วยงานที่รับผิดชอบทั้งหน่วยงานพลเรือน แพทย์ ทหารและภาคเอกชนที่เข้ามาร่วมกันดูแลช่วยเหลือและเป็นกําลังใจให้เพื่อนๆผู้ประสบอุทกภัยได้ผ่านพ้นช่วงวิกฤตินี้อย่างดีที่สุดครับ”
รัฐบาลไทย-ข่าวทำเนียบรัฐบาล-พม. หารือหน่วยงานที่เกี่ยวข้องกับกระบวนการยุติธรรม เพื่อเร่งรัดการดำเนินคดีค้ามนุษย์
วันศุกร์ที่ 20 ตุลาคม 2560
พม. หารือหน่วยงานที่เกี่ยวข้องกับกระบวนการยุติธรรม เพื่อเร่งรัดการดําเนินคดีค้ามนุษย์
พม. หารือหน่วยงานที่เกี่ยวข้องกับกระบวนการยุติธรรม เพื่อเร่งรัดการดําเนินคดีค้ามนุษย์
นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 19 ตุลาคม 2560 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) ได้ร่วมหารือกับคณะผู้บริหารหน่วยงานที่เกี่ยวข้องกับกระบวนการยุติธรรม ประกอบด้วย ผู้แทนกระทรวงยุติธรรม สํานักงานตํารวจแห่งชาติ สํานักงานคดีค้ามนุษย์ สํานักงานอัยการสูงสุด ศาลอาญา แผนกคดีค้ามนุษย์ และกระทรวงแรงงาน เพื่อเร่งรัดการดําเนินคดีค้ามนุษย์ โดยเฉพาะการดําเนินคดีกับเจ้าหน้าที่ของรัฐ ซึ่งพลเอก ประวิตร วงษ์สุวรรณ รองนายกรัฐมนตรี ได้กําชับและสั่งการให้ทุกหน่วยงานเร่งรัดให้เห็นผลสําเร็จ ภายในเดือนธันวาคม 2560 เพื่อสานต่อเจตนารมณ์ของรัฐบาลในการขจัดการค้ามนุษย์ให้หมดสิ้น และเรียกร้องศักดิ์ศรีความเป็นมนุษย์ให้กับผู้เสียหายตามหลักมาตรฐานสากล ทั้งนี้ กระทรวง พม. มีภารกิจหลักในการให้ความคุ้มครองสวัสดิภาพผู้เสียหายจากการค้ามนุษย์ โดยคํานึงถึงหลักสิทธิมนุษยชนตามมาตรฐานสากล ทั้งในด้านสังคม สุขภาพร่างกายและจิตใจ ความปลอดภัย กระบวนการยุติธรรม และกระบวนการส่งกลับภูมิลําเนาและคืนสู่สังคม
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม รพ.เทพรัตนเวชชานุกูล เฉลิมพระเกียรติ 60 พรรษา อ.แม่แจ่ม จ.เชียงใหม่
วันจันทร์ที่ 22 มกราคม 2561
องคมนตรี ตรวจเยี่ยม รพ.เทพรัตนเวชชานุกูล เฉลิมพระเกียรติ 60 พรรษา อ.แม่แจ่ม จ.เชียงใหม่
องคมนตรี มอบนโยบายให้โรงพยาบาลในมูลนิธิเทพรัตนเวชชานุกูล นํา 5 ระบบใช้ในการจัดบริการได้แก่ บริหารแบบธรรมาภิบาล น้อมนําปรัชญาเศรษฐกิจพอเพียง ความร่มรื่นและรื่นรมย์ของโรงพยาบาล โรงพยาบาลคุณภาพ และโรงพยาบาลคุณธรรม
วันนี้ (22 มกราคม 2561) ที่ จ.เชียงใหม่ ศาสตราจารย์เกียรติคุณ นายแพทย์เกษม วัฒนชัย องคมนตรี รองประธานมูลนิธิเทพรัตนเวชชานุกูลและคณะ ตรวจเยี่ยมการดําเนินงานโรงพยาบาลเทพรัตนเวชชานุกูล เฉลิมพระเกียรติ 60 พรรษา อ.แม่แจ่ม จ.เชียงใหม่ โดย นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์เจษฎา โชคดํารงสุข ปลัดกระทรวงสาธารณสุข และคณะให้การต้อนรับนําเยี่ยมชมการดําเนินงานของโรงพยาบาล
โดยองคมนตรี ได้มอบนโยบายการดําเนินงานของโรงพยาบาลในมูลนิธิเทพรัตนเวชชานุกูล 11 แห่ง นํา 5 ระบบไปใช้ในการจัดบริการได้แก่ 1.บริหารแบบธรรมาภิบาล ทําให้โรงพยาบาลโปร่งใส ตรวจสอบได้ มีศักดิ์ศรี 2.น้อมนําปรัชญาเศรษฐกิจพอเพียงมาใช้ เป็นการพัฒนาอย่างยั่งยืน 3.ความร่มรื่นและรื่นรมย์ของโรงพยาบาล ลดการใช้พลังงาน ปลูกต้นไม้ และเป็นกัลยาณมิตรต่อผู้มารับบริการ 4.โรงพยาบาลคุณภาพ ด้วยการผ่านการประเมิน HA และ 5.โรงพยาบาลคุณธรรม
"ขอให้เป็นโรงพยาบาลที่มีทั้งคุณภาพ คุณธรรม ความร่มรื่น และนอกจากจะให้บริการตามปกติแล้ว ยังให้เป็นศูนย์นําแพทย์ผู้เชี่ยวชาญสาขาต่างๆ มาให้บริการประชาชนใกล้บ้าน ไม่ต้องเดินทางไปรักษาในโรงพยาบาลใหญ่ๆ เช่น โรงพยาบาลเทพรัตนเวชชานุกูล เฉลิมพระเกียรติ 60 พรรษา อ.แม่แจ่ม ที่ดูแลผู้ป่วยโดยคํานึงถึงญาติ ด้วยการจัดที่พักญาติ รวมทั้งการดูแลผู้ป่วย โดยเอาหมอเก่ง ๆ มาหาผู้ป่วย" ศาสตราจารย์เกียรติคุณ นายแพทย์เกษม กล่าว
ด้าน นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า ในการพัฒนาโรงพยาบาลในความดูแลของมูลนิธิเทพรัตนเวชชานุกูล กระทรวงสาธารณสุขได้จัดเตรียมงบประมาณรองรับการพัฒนาในปีงบประมาณ 2562 กว่า 200 ล้านบาท โดยได้ให้โรงพยาบาลทั้ง 11 แห่ง ประชุมพร้อมจัดทําแผนพัฒนาโรงพยาบาลในระยะ 5 ปีเป็นที่เรียบร้อยแล้ว ในส่วนการจัดบริการประชาชนในพื้นที่ห่างไกล โดยการนําแพทย์ผู้เชี่ยวชาญมาให้บริการในพื้นที่นั้น พร้อมประสานผู้เชี่ยวชาญจากสาขาต่างๆ เช่น โรคระบบหู คอ จมูก ขอให้โรงพยาบาลสํารวจและรวบรวมผู้ป่วยให้พร้อมสามารถดําเนินการได้ทันที
สําหรับ โรงพยาบาลเทพรัตนเวชชานุกูล เฉลิมพระเกียรติ 60 พรรษา เดิมชื่อโรงพยาบาลแม่แจ่ม กระทรวงสาธารณสุขได้พัฒนาเพิ่มศักยภาพให้บริการแก่ประชาชนในพื้นที่ทุรกันดารห่างไกล ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานทรัพย์ส่วนพระองค์ก่อสร้างอาคารผู้ป่วยในขนาด 60 เตียง จํานวน 2 หลัง และได้ทูลเกล้าถวายเทิดพระเกียรติในโอกาสที่พระองค์ทรงเจริญพระชนมายุครบ 5 รอบ (2 เมษายน 2558) พระราชทานชื่อใหม่ว่า “โรงพยาบาลเทพรัตนเวชชานุกูล เฉลิมพระเกียรติ 60 พรรษา" ดูแลประชาชนส่วนใหญ่เป็นชาวไทยภูเขา 59,620 คน มีบริการตรวจรักษาโรคทั่วไป ทันตกรรม ห้องคลอด ผ่าตัด เป็นต้น ในปี 2560 ให้บริการผู้ป่วยนอก 103,318 ครั้ง เฉลี่ย 361 คนต่อวัน โรคที่พบได้แก่ ความดันโลหิตสูง ไข้หวัด อาหารไม่ย่อย เบาหวาน ผู้ป่วยในเฉลี่ย 33 คนต่อวัน
************************** 22 มกราคม 2561
รัฐบาลไทย-ข่าวทำเนียบรัฐบาล-รมว.ศธ.หารือกับผู้แทน UNICEF Thailand
วันพฤหัสบดีที่ 16 มีนาคม 2560
รมว.ศธ.หารือกับผู้แทน UNICEF Thailand
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนายโธมัส ดาวิน (Mr. Thomas Davin) ผู้แทนองค์การทุนเพื่อเด็กแห่งสหประชาชาติ ประจําสํานักงานประเทศไทย (UNICEF Thailand)
นพ.ธีระเกียรติ เจริญเศรษฐศิลป์กล่าวว่า กระทรวงศึกษาธิการมุ่งเน้นการดําเนินการอย่างเป็นรูปธรรมในการลดความไม่เท่าเทียมหรือความเหลื่อมล้ําทางการศึกษา เพื่อให้เกิดการแก้ปัญหาได้จริง ไม่ใช่มีแต่คําที่เป็นนามธรรมแต่ไม่สามารถแก้ปัญหาได้ เนื่องจากผลการวิเคราะห์ PISA พบว่าเด็กไทยยังคงมีความเหลื่อมล้ําทางการศึกษาเป็นอย่างมาก จึงเห็นด้วยกับแนวทางการลดความแตกต่างและความเหลื่อมล้ําด้านการศึกษาในมิติต่าง ๆ ของยูนิเซฟ
นอกจากนี้ กระทรวงศึกษาธิการมีแนวทางในการผลิตตําราเรียนเพื่อแจกให้เด็กได้เรียนจึงขอความร่วมมือยูนิเซฟเสนอความคิดเห็นในส่วนนี้ด้วย เพราะที่ผ่านมามีตําราเรียนจํานวนมาก เนื่องจากเปิดโอกาสให้บริษัทต่าง ๆ เสนอตําราเรียนให้กระทรวงศึกษาธิการพิจารณาแต่โรงเรียนเอกชนบางแห่งไม่เลือกใช้ตําราเรียนของรัฐ
เรื่องสําคัญที่จะขอความร่วมมือจากยูนิเซฟ คือการร่วมกันดําเนินการหรือพิจารณาวิธีการที่ทําให้เด็กไทยสนใจหรือต้องการเรียนหนังสือ รวมทั้งการดูแลเด็กก่อนวัยเรียนหรือและเด็กปฐมวัยให้ได้รับการศึกษาอย่างทั่วถึงเพราะปัจจุบันมีเด็กจํานวนมากที่ออกนอกระบบการศึกษา อีกทั้งเด็กตกหล่นในประเทศไทยก็มีจํานวนมากเช่นกัน กระทรวงศึกษาธิการจึงต้องเร่งแก้ปัญหานี้ด้วยการสํารวจอัตราการเข้าเรียนและอัตราการไม่ได้เข้าเรียนอย่างชัดเจน และอีกเรื่องที่สําคัญมาก คือการให้ความสําคัญกับประเด็นการตั้งครรภ์ในวัยรุ่นที่ยังไม่มีความพร้อมในการเลี้ยงดูบุตร
ทั้งนี้ นโยบายของกระทรวงศึกษาธิการจะไม่ใช้ OneSizeFitsAll หรือตัดเสื้อตัวเดียวแล้วใช้กับทุกคน โดยจะไม่ดําเนินการตามนโยบายหรือสิ่งที่ไม่ดีในอดีตที่ผ่านมาด้วย
นายโธมัส ดาวินกล่าวขอบคุณกระทรวงศึกษาธิการที่ให้ความร่วมมือกับยูนิเซฟในการดําเนินงานด้านการศึกษามาอย่างต่อเนื่อง เช่น การสํารวจสถานการณ์เด็กในประเทศไทย (Multiple Indicator Cluster Survey: MICS), การสํารวจติดตามการใช้จ่ายภาครัฐด้านการศึกษาตามนโยบายเรียนฟรี 15 ปี ซึ่งเป็นระบบการศึกษาพื้นฐานที่ภาครัฐให้การอุดหนุน, การดูแลเด็กก่อนวัยเรียน, การสํารวจวิธีการสอนของครูในชั้นเรียนเพื่อนําผลมาวิเคราะห์และพัฒนาคุณภาพการศึกษาให้ดีขึ้น, การส่งเสริมให้เด็กเข้าถึงบริการด้านการศึกษาอย่างเท่าเทียมกัน, ส่งเสริมหลักสูตรการสอนเรื่องเพศศึกษา, การวิเคราะห์อัตราการเข้าเรียนของเด็กปฐมวัยและมัธยมศึกษา, การพัฒนาคุณภาพและการเข้าถึงการศึกษาของเด็กทั้งในระบบและนอกระบบตั้งแต่ระดับปฐมวัยจนถึงระดับมัธยมศึกษา ตลอดจนพัฒนาสื่อการเรียนการสอนและเครื่องมือที่ใช้ในการส่งเสริมการบูรณาการทักษะชีวิตโดยได้มีการจัดทําคู่มือทักษะชีวิต เป็นต้น
ทั้งนี้ ยูนิเซฟพร้อมให้ความช่วยเหลือและสนับสนุนความร่วมมือด้านการศึกษากับกระทรวงศึกษาธิการต่อไป ด้วยประเด็นสําคัญที่ยูนิเซฟกําลังเร่งดําเนินการในเวลานี้ คือการลดความแตกต่าง ความไม่เท่าเทียม และความเหลื่อมล้ําทางการศึกษาสอดคล้องกับกระทรวงศึกษาธิการในการแก้ปัญหาเหล่านี้ ซึ่งถือเป็นเรื่องที่ท้าทาย